b'\n_START_ARTICLE_\nPrah za prstne odtise\n_START_PARAGRAPH_\nPrah za prstne odtise je fin pra\xc5\xa1ek, ki se uporablja pri pra\xc5\xa1enju prstnih odtisov, pri preiskovanju kaznivih dejanj. Postopek pra\xc5\xa1enja prstnih odtisov vklju\xc4\x8duje razli\xc4\x8dne metode, pri katerih se delci pra\xc5\xa1ka sprimejo s sledmi papilarnih \xc4\x8drt, ki jih pu\xc5\xa1\xc4\x8dajo za seboj prsti, dlani ali stopala. Nana\xc5\xa1anje pra\xc5\xa1ka je le ena od metod, ki se uporablja za odkrivanje prstnih odtisov. Ti pogosto pustijo ostanke olj v obliki papilarnih \xc4\x8drt, vendar te same po sebi ne izlo\xc4\x8dajo olja, pu\xc5\xa1\xc4\x8dajo le ostanke aminokislin in druge komponente s katerimi se pra\xc5\xa1ek slabo ve\xc5\xbee. Prav to pa je razlog, da je "pra\xc5\xa1enje" ena od tehnik za razvijanje prstnih odtisov. Pogosto se uporablja na ve\xc4\x8djih obmo\xc4\x8djih krajev zlo\xc4\x8dina, kjer odtisov ni mogo\xc4\x8de vzeti druga\xc4\x8de, ali pa ta tehnika ni primerna zaradi potrebe po zahtevnej\xc5\xa1e analizi. Pra\xc5\xa1ki za prstne odtise se razli\xc4\x8dno formirajo, zato je potrebno uporabiti tak\xc5\xa1nega, ki bo ustrezal povr\xc5\xa1ini. Na primer, temni barvni pra\xc5\xa1ki bodo na svetli povr\xc5\xa1ini pokazali veliko bolj\xc5\xa1i prstni odtis.\n_START_SECTION_\nNana\xc5\xa1anje\n_START_PARAGRAPH_\nPra\xc5\xa1ke se lahko nanesejo s \xc4\x8dopi\xc4\x8dem z izjemno finimi vlakni, ki dobro zadr\xc5\xbeijo prah. Na prstne odtise, se ga nana\xc5\xa1a previdno, da ne bi po\xc5\xa1kodovali ob\xc4\x8dutljivo sled papilarnih \xc4\x8drt. Pra\xc5\xa1ek se lahko tudi samo pihne \xc4\x8dez prstni odtis ali nanj posipa, njegov prese\xc5\xbeek pa odstrani._NEWLINE_Prav tako se uporabljajo magnetni pra\xc5\xa1ki. Magnetno nana\xc5\xa1alo dr\xc5\xbei fini magnetni prah, ki se ga ne\xc5\xbeno prevle\xc4\x8de \xc4\x8dez prstni odtis. Ker se nobene \xc5\xa1\xc4\x8detine ne dotikajo povr\xc5\xa1ine, redko pride do po\xc5\xa1kodb pri odkrivanju prstnih odtisov v primerjavi z drugimi metodami.'